als_Latn dik_Latn sag_Latn
Kjo foto 9 gigapikselë përmban më shumë se 84 milonë yje të qendrës së Rrugës së Qumështit dhe do të ndihmojë astronomët të zbulojnë historinë e ndërlikuar të formimit të yjeve në galaktikën tonë.
Imazhi është marrë nga teleskopi VISTA i Observatorit Jugor Evropian dhe është kombinuar me mijëra foto të veçanta për të krijuar këtë vepër monumentale.
Fotoja përmban 10 herë më shumë yje se studimet e mëparshme dhe do të lejojë shkencëtarët të kryejnë analiza të rëndësishme statistikore të ngjyrës, temperaturës, masës dhe moshës së yjeve të ndryshme në Rrugën e Qumështit.
Galaktika jonë, si galaktikat spirale të tjera, ka një fryrje qëndrore që është e mbushur me yje të vjetrra dhe do të ndihmojë shkencëtarët të kuptojnë më mirë evoluimin e galaktikës. Por fryerja “përqendrohet jo vetëm në pjesën më të madhe të yjeve në Rrugën e Qumështit, por edhe në gaz dhe pluhur,” shkruajnë autorët e kërkimit të ri në një letër botuar më 24 Tetor në Astronomy & Astrophysics.
I tërë gazi dhe pluhuri i bëjnë yjet qendrore të paqartë dhe rrjedhimisht edhe vëzhgimet e vështira. Duke përdorur valë infra të kuqe, ekipi ishte në gjendje të anashkalojë gazin dhe pluhurin dhe të ndërtojë një hartë të madhe të qendrës së Rrugës së Qumështit.
Imazhi është 108.200 me 81.500 pikselë. Nëse printohet si foto standarde, ajo shkon në 9.1 metra të gjatë dhe 7 metra të gjerë, sa për të mbuluar anën e një ndërtese tre katëshe. Mund të shkarkoni versionin e plotë 24.6 gigabyte.
(Herë të lexuara: 252)
als_Latn als_Latn als_Latn als_Latn als_Latn als_Latn als_Latn